Vyplácanie príspevku pri narodení dieťaťa s drobnými zmenami
Narodilo sa vám dieťa a chcete požiadať Karlovu Ves o vyplatenie 90-eurového príspevku? Mali by ste vedieť, že došlo k drobným úpravám, aby bol tento príspevok prístupnejší.
Pozitívnou zmenou je odstránenie podmienok, za ktorých môže žiadať o finančný príspevok otec dieťaťa. Kým v minulosti mohol otec dieťaťa žiadať o príspevok po splnení viacerých obmedzujúcich kritérií, po novom stačí splniť podmienku trvalého pobytu jeden rok pred narodením dieťaťa, tak ako u matky.
Zmeny vo všeobecne záväznom nariadení zásadne neovplyvnia rozpočet mestskej časti a budú mať pozitívny dopad na obyvateľov mestskej časti.
Ilustračné foto